Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 1086/14/3309	Trenčín, 24.3.2015
EEČ : 2-28-34-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Trestné stíhanie obvineného XXXXX, narodeného XXXXX, trvale bytom ul. XXXXX pre prečin zanedbania povinnej výživy podľa § 207 odsek 2, odsek 3 písmeno b) Trestného zákona s poukazom na § 138 písmeno b) Trestného zákona, ktorého sa mal dopustiť na tom skutkovom základe, že 

1. obvinený, hoci je ako otec XXXXX, narodenej XXXXX, v zmysle § 62 a násl. Zákona o rodine a rozsudku Okresného súdu XXXXX povinný prispievať na jej výživu sumou 82,98 € mesačne do rúk matky XXXXX, narodenej XXXXX bytom XXXXX, XXXXX XXXXX XXXXX si vyživovaciu povinnosť v dobe od novembra 2008 do septembra 2010 riadne neplnil, v tom období zaplatil na výživné iba v dňoch 12.01.2009, 07.02.2009, 18.04.2009, 18.06.2009, 26.10.2009 a 17.04.2010 vždy po 82,98 €, okrem týchto platieb nezaplatil na výživné žiadnu sumu, nebol evidovaný na Úrade práce, sociálnych vecí a rodiny v XXXXX ako poberateľ dávky v hmotnej núdzi ani ako uchádzač o zamestnanie, vyživovaciu povinnosť si neplnil ani iným spôsobom, čím mu za uvedené obdobie do súčasnosti vznikol na nezaplatenom výživnom dlh vo výške 5890,- €,

2. obvinený, hoci je ako otec XXXXX, narodenej 14.06.2004, povinný v zmysle § 62 a násl. Zákona o rodine a rozsudku Krajského súdu v XXXXX prispievať na jej výživu sumou 39,83 € mesačne vždy do 15. dňa v mesiaci vopred do rúk matky XXXXX, narodenej XXXXX bytom XXXXX XXXXX si svoju vyživovaciu povinnosť v dobe od marca 2010 do septembra vôbec neplnil, nebol evidovaný na Úrade práce, sociálnych vecí a rodiny v XXXXX ako poberateľ dávky v hmotnej núdzi ani ako uchádzač o zamestnanie, vyživovaciu povinnosť si neplnil ani iným spôsobom, čím mu za uvedené obdobie do súčasnosti vznikol na nezaplatenom výživnom dlh vo výške 2510,- €,

zastavujem nakoľko zanikla trestnosť činu. 

lebo zanikla trestnosť činu

Odôvodnenie:
O d ô v o d n e n i e 

	Na základe trestného oznámenia XXXXX, narodenej XXXXX bytom XXXXX XXXXX 2465/37, bolo dňa 05.11.2010 povereným príslušníkom Okresného riaditeľstva PZ XXXXX pod sp. zn. XXXXX podľa § 199 odsek 1 Trestného poriadku začaté trestné stíhanie a podľa § 206 odsek 1 Trestného poriadku súčasnej vznesené obvinenie XXXXX za prečin zanedbanie povinnej výživy podľa § 207 odsek 2, 3 písmeno b) Trestného zákona a na základe trestného oznámenia XXXXX, narodenej XXXXX bytom XXXXX XXXXX bolo dňa 08.11.2010 povereným príslušníkom Okresného riaditeľstva PZ XXXXX pod číslom ORP-1980/1-OSV-TN-2010 podľa § 199 odsek 1 Trestného poriadku začaté trestné stíhanie a podľa § 206 odsek 1 Trestného poriadku súčasne vznesené obvinenie XXXXX za prečin zanedbanie povinnej výživy podľa § 207 odsek 2 Trestného zákona.

	Dňa 08.11.2010 bolo konanie podľa § 21 odsek 3 Trestného poriadku povereným príslušníkom Okresného riaditeľstva PZ XXXXX spojené pod konanie pod číslom XXXXX a následne z dôvodu vecnej príslušnosti odovzdané na Odbor justičnej polície Okresného riaditeľstva PZ v XXXXX k realizácii ďalšieho konania na tom skutkovom základe ako je to uvedené vo výrokovej časti citovaného uznesenia.

	V priebehu vyšetrovania bolo zistené, že dňa 03.03.2015 si obvinený XXXXX dodatočne splnil povinnosť na výživnom na dcéru XXXXX a uhradil sumu 5890,- €, čo potvrdila aj oprávnená XXXXX a zároveň uhradil výživné na dcéru XXXXX vo výške 2510,- €, čo potvrdila oprávnená XXXXX, zároveň bol predložený doklad o zaplatení dlžného výživného na obe dcéry za obdobie ako je uvedené v uznesení podľa § 199 odsek 1 a súčasne § 206 odsek 1 Trestného poriadku zo dňa 05.11.2010 a 08.11.2010, teda XXXXX ku dňu 09.03.2014 nemá žiadny nedoplatok na výživnom.

	Vzhľadom k tomu, že obvinený svoju povinnosť dodatočne splnil skôr, než sa súd odobral na záverečnú poradu a trestný čin nemal trvalo nepriaznivé následky, zanikla v zmysle osobitného ustanovenia o účinnej ľútosti podľa § 86 písmeno a/ Trestného zákona trestnosť činu zanedbania povinnej výživy podľa § 207 odsek 2 odsek 3 písmeno b) Trestného zákona s poukazom na § 138 písmeno b) Trestného zákona.

	Podľa § 215 odsek l písmeno h/ Trestného poriadku prokurátor zastaví trestné stíhanie, ak trestnosť činu zanikla.

          Z ustanovenia § 86 písmeno a/ Trestného zákona vyplýva, že trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť splnil skôr, než sa súd odobral na záverečnú poradu.

	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Tatiana Vooková
prokurátorka